آمریکا باشکندی واشینگتوندا یوزلرله اینسان مشهور آکتیویست مارتین لوتر کینگ‌ی خاطیرلاماق اوچون گؤستری ائتدی ....
آمریکا ایچینده رسمی تعطیل اولان و هر ایل ژانویه آیی‌نین اوچونجو بازار ارته‌سی گونو اولا‌راق تعیین اولونان مارتین لوتر کینگ گونو، بو ایل، آزینلیق‌لارا قارشی چیخیشلارییلا دقتی چکن آمریکانین 45. باشقانی اولا‌راق سئچیلن دونالد ترامپ‌ین باشقان‌لیق مقامینا اوتورماسی‌نین درحال اوّلینه برابر گلدی.
واشینگتوندا سحر ساعت‌لاریندا، مشهور فعالین 1963-جی ایلده چیخیش ائتدیگی لینکولن آنیتی یاخینلیغیندا اولان مارتین لوتر کینگ آنیتینا چلنگ بوراخیلماسییلا باشلایان خاطیرلاما پروقرامی، آکتور نیک کانن لیدرلیگینده تشکیل ائدیلن "مارتین لوتر کینگ باریش گئدیشی" ایله داوام ائتدی.
اونلارلا سیویل قورولوشونون رقص و موسیقی نوماییشلریله ایشتیراک ائتدیگی خاطیرلاما مراسیمینه، اللرینده پلاکارت‌لارلا یوزلرله وطنداش دستک وئردی. پروقرامدا، ترومپا قارشی آچیلان "منیم پرزیدنتیم دئییل" یازی‌لی پلاکات‌لار دقتی چکدی.
چوخ سایدا یازار و رسام، افسانوی وطنداش حاق‌لار ساوونچوسو‌سو، کینگ‌ین دوغوم گونونده، پن آمریکا درنگی باشلیغی آلتیندا نیویورک و بوستون‌داکی خالق کیتاب‌خانا‌لاری قارشی‌سیندا ترامپ‌ین اعتراض ائتمک مقصدیله شعر و دوز یازی اوخوما حرکت‌لری تشکیل ائتدی.
آمریکا ایچینده 90-آ یاخین یئرده داها بنزر اعتراض و خاطیرلاما حرکت‌لری رئاللاشدیریلدی.
مارتین لوتر کینگ‌ین، 1963-جو ایلده باشکند واشینگتوندا تشکیل ائدیلن و 250 مین نفرین قاتیلدیغی "ایش و آزادلیق اوچون واشینگتونا گئدیش" آدلی اینسان حاق‌لاری یئریشینده ائتدیگی "بیر خیالیم وار" آدلی تاریخی دانیشما، قارا وطنداش‌لارین حاق آختاریش‌لاریندا دؤنوش نقطه‌سی اولموشدو .
ممفیس‌ده 1968-جی ایلده سوی-قصد نتیجه‌سینده اؤلن کینگ، اؤلومون‌دن 9 ایل سونرا 1977-جی ایلده اسکی آمریکا باشقانی جمی کارتر طرفین‌دن "دولت باشقان‌لیق آزادلیق میدا‌لی"نا لاییق گؤرولموش و شرفینه مارتین لوتر کینگ گونو اعلان ائدیلمیشدی. اسکی آمریکا پرزیدنتی رونالد ریگان دا گونون میللی بایرام اولماسینی نظرده توتان قانونو 1983-جو ایلده کونگره‌نین قبول ائتمه‌سی‌نین آردین‌دان اونالامیشدی.
